Komission asetus (EY) N:o 2118/2003, annettu 2 päivänä joulukuuta 2003, neuvoston asetuksen (EY) N:o 1420/1999 ja komission asetuksen (EY) N:o 1547/1999 muuttamisesta niiltä osin kuin ovat kyseessä tiettyjen jätteiden siirrot Tansaniaan sekä Serbia ja Montenegroon (ETA:n kannalta merkityksellinen teksti)



Virallinen lehti nro L 318 , 03/12/2003 s. 0005 - 0008



Komission asetus (EY) N:o 2118/2003, annettu 2 päivänä joulukuuta 2003, neuvoston asetuksen (EY) N:o 1420/1999 ja komission asetuksen (EY) N:o 1547/1999 muuttamisesta niiltä osin kuin ovat kyseessä tiettyjen jätteiden siirrot Tansaniaan sekä Serbia ja Montenegroon (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(1), sellaisena kuin se on viimeksi muutettuna komission asetuksella (EY) N:o 2557/2001(2), ja erityisesti sen 17 artiklan 3 kohdan, ottaa huomioon tiettyjen jätteiden siirtoihin tiettyihin Taloudellisen yhteistyön ja kehityksen järjestöön (OECD) kuulumattomiin maihin sovellettavista yhteisistä säännöistä ja menettelyistä 29 päivänä huhtikuuta 1999 annetun neuvoston asetuksen (EY) N:o 1420/1999(3), sellaisena kuin se on viimeksi muutettuna komission asetuksella (EY) 2243/2001(4), ja erityisesti sen 3 artiklan 5 kohdan, sekä katsoo seuraavaa: (1) Komissio lähetti Jugoslavian liittotasavallan viranomaisille 21 päivänä lokakuuta 2002 verbaalinootin, jossa se tiedusteli, hyväksyisikö maa vaarattoman jätteen viennin yhteisön alueelta hyödyntämistä varten ja mikäli hyväksyisi, mitä mahdollisia valvontamenettelyjä tähän sovellettaisiin. (2) Vastauksessaan 30 päivänä tammikuuta 2003 Serbia ja Montenegro ilmoitti komissiolle, että kaikkien asetuksen (ETY) 259/93 liitteen II luettelossa olevien jätteiden tuonti yhteisöstä hyväksyttäisiin ja ettei valvontamenettelyjä sovellettaisi. Koska entinen Jugoslavian liittotasavalta muutti hiljattain perustuslakiaan ja nimensä "Serbia ja Montenegroksi", pyyntö (että kaikki jätteet sisällytettäisiin komission asetuksen (EY) N:o 1547/1999(5), sellaisena kuin se on viimeksi muutettuna asetuksella (EY) N:o 2243/2001(6), liitteeseen D) olisi mainittava uudessa merkinnässä, josta näkyy maan uusi nimi. (3) 27 päivänä helmikuuta 2003 Tansania ilmoitti komissiolle virallisesti hyödynnettäväksi tarkoitetun jätteen tuontiin yhteisöstä sovellettavan menettelyn muuttamisesta. Nimikkeeltään GE 010 ex 7001 00 olevien jätteiden tuonti ei enää ole kielletty, ja siihen sovelletaan ainoastaan tavanomaisiin liiketoimiin sovellettavia menettelyjä. (4) Asetuksen (ETY) N:o 259/93 17 artiklan 3 kohdan mukaisesti jätteistä 15 päivänä heinäkuuta 1975 annetun neuvoston direktiivin 75/442/ETY(7), sellaisena kuin se on viimeksi muutettuna komission päätöksellä 96/350/EY(8), 18 artiklassa perustetulle komitealle ilmoitettiin Tansanian virallisesta pyynnöstä ja Serbian ja Montenegron virallisesta pyynnöstä 30 päivänä huhtikuuta 2003. (5) Kyseisten maiden uuden tilanteen huomioon ottamiseksi on tarpeen muuttaa samanaikaisesti asetusta (EY) N:o 1420/1999 ja asetusta (EY) N:o 1547/1999. (6) Tässä asetuksessa säädetyt toimenpiteet ovat direktiivin 75/442/ETY 18 artiklassa perustetun komitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 1547/1999 liite D muutetaan tämän asetuksen liitteen I mukaisesti. 2 artikla Asetuksen (EY) N:o 1420/1999 liite A muutetaan tämän asetuksen liitteen II mukaisesti. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä joulukuuta 2003. Komission puolesta Pascal Lamy Komission jäsen (1) EYVL L 30, 6.2.1993, s. 1. (2) EYVL L 349, 31.12.2001, s. 1. (3) EYVL L 166, 1.7.1999, s. 6. (4) EYVL L 303, 20.11.2001, s. 11. (5) EYVL L 185, 17.7.1999, s. 1. (6) EYVL L 303, 20.11.2001, s. 11. (7) EYVL L 194, 25.7.1975, s. 39. (8) EYVL L 135, 6.6.1996, s. 32. LIITE I Muutetaan asetuksen (EY) N:o 1547/1999 liite D seuraavasti: 1) Liitteessä D São Tomé ja Príncipeä koskevan merkinnän ja Sierra Leonea koskevan merkinnän väliin lisätään seuraava merkintä: "SERBIA JA MONTENEGRO Kaikki nimikkeet." 2) Tansaniaa koskeva merkintä korvataan seuraavalla: "TANSANIA 1. Luokasta GE ('Kiinteä(1) lasijäte'): >TAULUKON PAIKKA> 2. Luokasta GJ ('Tekstiilijätteet'): >TAULUKON PAIKKA>" (1) 'Kiinteisiin' jätteisiin eivät kuulu vaarallisia nestemäisiä jätteitä sisältävät jauhemaiset, lietemäiset tai pölymäiset jätteet eivätkä kiinteät esineet, jotka sisältävät vaarallisia nestemäisiä jätteitä. LIITE II Asetuksen (EY) N:o 1420/1999 liitteessä A Tansaniaa koskeva merkintä korvataan seuraavalla: "Kaikki jätenimikkeet, lukuun ottamatta seuraavia: 1) Luokasta GE ('Kiinteä(1) lasijäte'): >TAULUKON PAIKKA> 2) Luokasta GJ ('Tekstiilijätteet'): >TAULUKON PAIKKA>" (1) 'Kiinteisiin' jätteisiin eivät kuulu vaarallisia nestemäisiä jätteitä sisältävät jauhemaiset, lietemäiset tai pölymäiset jätteet eivätkä kiinteät esineet, jotka sisältävät vaarallisia nestemäisiä jätteitä.